**Густав Влахов** (18 септември 1912

 во Истанбул, Турција — 16 јануари 1991

 во Белград, Југославија) — македонски комунист, револуционер, политички работник, дипломат и носител на „Партизанска споменица 1941".

Животопис
---------

Густав Влахов е син на македонскиот револуционер Димитар Влахов, кој имаше големо влијание Густав рано да се вклучи во револуционерното движење. Тој на рани години престојува во различни градови и држави (Варна, Софија, Приштина, Одеса, Киев, Женева и Софија). Основното училиште го завршува во Варна (1919–1923), средното во Виена (1932), а потоа живее во Париз и станува член на КПФ (1933–1934). Преку Лондон и Ленинград, стигнува во Москва (1935), каде што се запишува на Военохемиската академија. По едномесечниот притвор на татко му (1938), тој е исклучен од Воената академија и се запишува и по две години го завршува Хемиско-технолошкиот факултет и се вработува како инженер-технолог во московска фабрика. Член е на КПЈ од 1933 година.

Втора светска војна
-------------------

Во текот на Втората светска војна Густав Влахов се пријавува за доброволец и учествува во редовите на Црвената армија при одбраната на Москва, вршејќи разни одговорни воени должности.

На 5 октомври 1944 г. тргнува со татко му од Москва во Крајова, каде што преговараат Тито и Трпешев и речиси два месеца се наоѓа во Титовата близина. По краткиот престој во Белград, на 17 ноември тргнува за Скопје. Во Македонија осум месеци врши одговорни функции: директор на првата Партиска школа на КПМ во Скопје, член на Агитпроп и инструктор на ЦК на КПМ за скопската партиска организација и директор на Централата за распределба на земјоделски производи.

Активности после Втората светска војна
--------------------------------------

По ослободувањето врши одговорни должности во Македонија и во федералните органи на СФРЈ. Југословенски амбасадор е во Пакистан од 1957 до 1961 година, во Костарика од 1959 до 1964 година, во Мексико од 1961 до 1966 година, кога бил акредитиран и во Хондурас 1962-1965 година и во Панама 1963-1969 година, како и во Австрија 1973-1977 година.

Во 1945 година, веднаш позавршувањето на Втората светска војна, оформен е првиот фудбалски оддел во скопското спортско здружение, под претседателство на Густав Влахов. Фудбалската секција е одвоена на 16 август 1948 година и формиран е Фудбалскиот сојуз на Македонија, на 14 август 1949 година, како дел од Фудбалскиот сојуз на Југославија.

Автор е на неколку дела кои даваат осврт на периодот пред, за и по Втората светска војна, меѓу кои „*Спомени на татко ми"* и *„На пресвртница: како ја видов и доживеав 1948".*

Наводи
------

1. ↑  *Личности од Македонија*. Скопје: МИ-АН. 2002. стр. 60. ISBN 9989-613-28-1. На `|first=` му недостасува `|last=` (help)
2. 1 2 3 4  „ВЛАХОВ, Густав Димитров". *Македонска Енциклопедија*. 2018-10-23.
3. ↑  ФФМ (09 мај 2014). „Времеплов". Проверете ги датумските вредности во: `|date=` (help)
4. ↑  Vlahov, Gustav (1968). *Spomeni na tatko mi*.
5. ↑  Влахов, Густав Д. (1990). *На пресвртница: како ја видов и доживеав 1948*. Студентски збор.

Надворешни врски
----------------

* Густав Влахов „Спомени за татко ми"; текст; текст (1968)

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |